AZT A FEKETÉT KI KELLETT FESTENI (BARCSAY JENŐ) – EGY ÉLETMŰ ANATÓMIÁJA összművészeti performansz, Gergye Krisztián Társulata
2026-03-18 19:30 - 20:30 UTC | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
A Gergye Krisztián Társulata és a Ferenczy Múzeumi Centrum által létrehozott összművészeti performansz Barcsay Jenő életműve ihletésében.
„Legboldogabb voltam, amikor a legutolsó fekete képeimet állítottam ki, amikért nagyon kikaptam. De nagyon. Még azt is beírták a könyvbe, hogy nem érdemlem meg az életemet.” Barcsay Jenő
A projekt célja, hogy Barcsay Jenő munkásságát a jelen kontextusába helyezve, kortárs előadóművészeti eszközökkel tegye újraélhetővé.
KOREOGRÁFIA, ELŐADÓK Gesztelyi Nagy Csilla I Kovács Domokos I Gergye Krisztián
ZENE Árvai György – Parabryo
ANIMÁCIÓ Diena László
SZAKMAI TANÁCSADÓ Szabó Noémi
KONCEPCIÓ, RENDEZÉS, MONTÁZSOK Gergye Krisztián
A Gergye Krisztián Társulata és a Ferenczy Múzeumi Centrum közös előadása.

Támogatók: Pro Cultura Urbis Közalapítvány / MMA Magyar Művészeti Akadémia / NKA Nemzeti Kulturális Alap
Az előadás hossza: 60 perc
Jegyár: 2900 Ft

BOGYÓ ÉS BABÓCA - UTAZÁS ÁLOMORSZÁGBA bábelőadás Bartos Erika nagysikerű mesesorozatából
2026-03-22 10:30 - 11:15 | Dunaparti Művelődési Ház – Barlang, Duna korzó 18., Szentendre
Anya, csak még egy mesét… anya, még éhes vagyok… anya, laknak emberek az űrben… de miért? Ismerős? Nem is olyan egyszerű ez az elalvás esténként, annyi kérdés és annyi izgalmas történet foglalkoztatja a gyerekeket, pont mikor már aludni kellene.
A csigafiú és katicalány kalandjai a kisgyerekek nyelvén mesélnek azokról a helyzetekről, kapcsolatokról, jellegzetes problémákról, melyek a mindennapjaik részét képezik. Legyen szó barátságok születéséről egy pók barlangjában, hétköznapi konfliktusokról egy tönkretett hóember miatt, csínytevésekről, az esti lefekvés nehézségeiről vagy akár egy jelmezbálba készülés izgalmairól. A Bogyó és Babóca-mesék ismerős és befogadható helyzeteken keresztül szólítják meg mind a gyermekeket, mind pedig szüleiket. A bábelőadás színpadi valósággá varázsolja a gyermekek számára ezt az oly kedves és meghitt mesevilágot.
A Kultkikötő és az Összpróba produkciója Bartos Erika nagy sikerű mesesorozatából válogatva viszi színpadra a legkedveltebb történeteket, amelyek varázslatos világukkal kicsiket és nagyokat egyaránt elbűvölnek.
JÁTSSZA Spiegl Anna
BARTOS ERIKA MESÉI ALAPJÁN ÍRTA Jeli Viktória
Díszlet, jelmez, bábtervező: DÍSZLET, JELMEZ, BÁBTERVEZŐ Molnár Anna I Király Betti
RENDEZŐ Mórocz Adrienn
A Kultkikötő és az Összpróba produkciója.
Ajánlott: 3 éves kortól.
A program hossza: kb. 45 perc, szünet nélkül
Jegyár: 3900 Ft

MIÉRT HAGYTUK, HOGY ÍGY LEGYEN? zenés irodalmi est Schlanger Andrással
2026-03-22 17:00 - 18:20 | Dunaparti Művelődési Ház – Barlang, Duna korzó 18., Szentendre
A SZÍNHÁZJEGGYEL MÁRCIUS 22. VASÁRNAP MEGTEKINTHETŐ A MŰVÉSZETMALOM ITT VAGYOK című KIÁLLÍTÁSA
VALAMINT
A SZÍNHÁZJEGY FELMUTATÁSÁVAL MÁRCIUS 22-ÉN, VASÁRNAP A SZENTENDREI DOROTHEA BISTRO&CAFE-BAN 10% KEDVEZMÉNNYEL LEHET FOGYASZTANI
Az utóbbi időkben baráti beszélgetéseken gyakran felmerült a kérdés: hogyan történhetett, hogy a rendszerváltáskor viszonylag jó helyzetből induló Magyarország mára Európa legszegényebb és legkorruptabb országa lett, az intézményrendszer, az egészségügy, az oktatás, a magas kultúra stb. ma ott tart, ahol tart? És ez nem a hátunk mögött történt, hanem a jelenlétünkben, a szemünk láttára. Az értelmiség asszisztálásával vagy közreműködésével.
Mit tettünk vagy mit nem tettünk, hogy ne így legyen? Mit tehetettünk volna? Mit kellett volna másképpen tennünk?
Ezeket a kérdéseket feszegeti ez a színházi este.
A munka folyamán videóinterjúkat készítettünk mértékadó személyiségekkel, szakemberekkel. A névsor: Iványi Gábor, Ascher Tamás, Lengyel László, Radnóti Sándor, Sz. Bíró Zoltán, Romsics Ignác, Kéri László, Kiss Judit Ágnes, Mikecz Dániel, Parászka Boróka.
Az elkészült, szerkesztett interjúkból néhányat közöl majd a Mozgó Világ. A felvett interjúk nagy méretű vászonra kivetített részletei képezik majd az előadás vázát, amely egyben betölti a díszlet szerepét is egy kisasztal és egy fotel mellett. Az interjúkkal összecsengő versek, próza- és tanulmányrészletek adják az este irodalmi anyagát, Adytól Petrin át Tóth Krisztináig, Máraitól Bibón át Esterházyig. A hatalmas anyag feldolgozásában elsősorban két tapasztalt irodalmár volt segítségemre, Várady Szabolcs Kossuth-díjas költő, a Holmi egykori szerkesztője és Bognár Róbert József Attila-díjas műfordító, a Mozgó Világ volt főszerkesztő-helyettese; mindketten régi színházi szerzőtársaim.
Az előadás produkciós menedzsere Koskovics Éva közgazdász, civil aktivista. Élő zene kíséri az előadást, Kéménczy Antal, a Pintér Béla és Társulata zenei vezetője szerkesztésében, közreműködésével. Olyan dalok hangzanak el, amelyek megidézik a rendszerváltás előtti kor hangulatát (Cseh Tamás–Bereményi), de megszólalnak mai fiatal szerzők művei, illetve alternatív dalok is a rendszerváltás utáni időszakból. Kéménczy új zenét is komponál kortárs költők verseire.
ELŐADJA ÉS RENDEZTE Schlanger András
IRODALMI ANYAG VÉGLEGESÍTŐI Várady Szabolcs I Bognár Róbert
ZENEI SEGÍTŐ Kéménczy Antal
Az előadás hossza: 80 perc, szünet nélkül
Jegyár: 5500 Ft

ÖSSZEFOGÁS Jótékonysági koncert a Rokonál család megsegítésére
2026-03-24 19:00 - 21:00 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
A helyszínen lehetőséget biztosítunk további adományok fogadására.Jótékonysági koncertet szervezünk a Rokonál család megsegítésére. A tragikus körülmények között eltűnt Rokonál Benedek családja nehéz helyzetbe került: felesége két kisgyermekkel, épülő házzal maradt egyedül.A rendezvény célja, hogy közösségi összefogással anyagi és lelki támogatást nyújtsunk számukra ebben a rendkívül megterhelő időszakban.A koncert nemcsak adománygyűjtő esemény, hanem egy közös kiállás is a család mellett. Hisszük, hogy a zene ereje képes összehozni az embereket, és valódi segítséget jelenthet ott, ahol a legnagyobb szükség van rá.Az est folyamán fellépő művészek és támogatók önzetlen felajánlásukkal járulnak hozzá a kezdeményezés sikeréhez. A befolyt teljes bevételt a család támogatására fordítjuk.Műsorvezető:Borbás Marcsi
Fellépők művészek:DalindaKaláka együttesSebő-együttesSzvorák KatalinTímár Sára és zenekaraVujicsics együttes
A koncert hossza: kb. 120 perc
Jegyár: 6000 Ft

MINDENT BELE, AVAGY A LELKEK NYUGALMA generációs kíntorna két szerzőre és három színészre
2026-03-28 19:00 - 20:40 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
JEGYVÁSÁRLÁS IDE KATTINTVA
Különös kísérletre vállalkozik a Delta Produkció: felkértünk két neves színpadi szerzőt, hogy kutassanak a generációs ellentétek, hasonlóságok és különbözőségek témájában. Az eredmény két ízig-vérig kortárs magyar egyfelvonásos, melyek Keresztes Tamás rendezésében szövődnek egymásba, hogy arról meséljenek: tudunk-e egymással kommunikálni, amikor teljesen más minták alapján szocializálódunk?
„Nem nyughat az Égben egy halhatatlan lélek, amíg a csepeli Rózsakertben lecsókolbászt tesznek a Jókai-bablevesbe. Az Úr tehát elküldi három angyalát, hogy oldják meg ezt a kényes ügyet. És ha már úgyis a Földön járnak, vigyenek magukkal egy titokzatos dobozkát is. Ezzel kezdődik apák és fiúk párhuzamos története, amit persze, ahogy általában, most is a lányok tesznek kiszámíthatatlanul szövevényessé.”
Németh Gábor
„A vasárnap délutáni meccsnézésben az a jó, hogy lehet egy kicsit szeretni egymást közben. Eszed a kolbászt, és szinte elfelejted, hogy a fiad egyáltalán nem olyan, amilyennek lennie kéne. Iszod a sört, és eszedbe se jut, hogy az apád képtelen elfogadni a másmilyenséged. Ordítva szidjátok a bírót, a csatárotok kihagyja az összes helyzetet, és néhány órára olyan, mintha nem lenne teljes káosz a világ. Csak hát néha úgy alakul a vasárnap, hogy a kolbász belelóg a mustárba. És akkor már muszáj kimondani, hogy mire jött rá az ember, amikor egyszer régen ráhúzott az arcára egy női bugyit. Meg azt is tisztába kell tenni, hogy akkor végülis ki ebben a családban apuci kedvence. Ja, meg van ez a kullancs. Amit valakinek valamikor valahogyan ki kell majd szedni.”
Biró Zsombor Aurél
SZEREPLŐK Kádár Kinga I Mucsi Zoltán I Olasz Renátó
a Jóisten és Gyula hangja: Thuróczy Szabolcs
ALKOTÓK maszk: Szeberényi Lejla I jelmeztervező: Kovács Andrea I fénytervező: Markó Zsolt I videó: Török Marcell I plakát: Nagy Gergő
ÍRTA Németh Gábor I Bíró Zsombor Aurél
DRAMATURG Bíró Bence RENDEZŐASSZISZTENS Láng Zsuzsa I Szőnyi Franciska
RENDEZŐ Keresztes Tamás
KÜLÖN KÖSZÖNET Domokos Imola I Gyulay Eszter I Tölli Judit I Vati Tamás I Koma Bázis
A Delta Produkció előadása.
18 ÉVEN FELÜLIEKNEK
Az előadás hossza: 100 perc, szünet nélkül
Jegyár: 8990-16490 Ft
JEGYVÁSÁRLÁS IDE KATTINTVA

VIRÁGVASÁRNAPI HANGVERSENY a Musica Beata Vegyeskarral
2026-03-29 18:00 - 19:30 | Református Gimnázium kápolnája (Áprily Lajos tér 3-5.)
A Virágvasárnapi hangverseny több évtizede Szentendre kulturális életének egyik kuriózuma. A Musica Beata Vegyeskar ezen a koncerten nagyböjti és húsvéti szakrális műveket szólaltat meg, melyekben a Szentendrei Református Gimnázium kápolnájában lakó orgona is központi szerephez jut.
VEZÉNYEL Bokorné Forró Ágnes
Az előadás hossza: kb. 90 perc, szünet nélkül
A belépés ingyenes.

DARÁZS pszichotriller
2026-03-30 19:00 - 20:20 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
JEGYVÁSÁRLÁS IDE KATTINTVA
Segítségnyújtásból bosszúhadjárat, negédes small talkból kegyetlen pszichothriller. Egy krimi, ami úgy csíp, mint a darázs.
Két iskolai barátnő húsz év után újra találkozik. Nem is alakulhatott volna különbözőbben az életük, mégis van, amiben hasonlítanak egymásra, ami összeköti őket. Az egyik nem igazán akar semmit a másiktól, a másik nagyon is akar valamit. A férjéről van szó, akiről gyanítja, hogy megcsalja. A segítségnyújtásból bosszúhadjárat lesz, a negédes small talkból kegyetlen pszichothriller.
Létezik egy bizonyos darázsfajta, ami csípésével olyan erős idegmérget juttat áldozata szervezetébe, hogy az percekre lebénul. Még egy ember is. Állítólag ez a csípés okozza az egyik legnagyobb és legelviselhetetlenebb fizikai fájdalmat. Fiatalkori traumák is lehetnek ennyire fájdalmasak? Mi mindenre vagyunk képesek, hogy szabaduljunk tőlük?
„Négykézláb tapicskolsz a szarban. Egy senki vagy. Egész életedben azt vártad, hogy egyszer majd minden jobbra fordul, de nem. Eszel, alszol, baszol, ennyi az életed. És ezt már kurvára unod. Bármit megtennél, csak ki tudj szállni belőle. A gyerekeid miatt. Önmagad miatt. És most lehetőséged van tiszta lappal indulni. A férjed nélkül, aki csak púp a hátadon. Költözz el. Bérelj egy lakást valami szép helyen. Kezdd újra. Tudom, hogy ezt akarod.”
A Darázs a bemutató évében a Fidelio „ÜGY” nevű díját kapta meg.
Az előadást egy 70 perces, interaktív feldolgozás követi, amelyben a nézők aktív résztvevőkké válnak. A közös munka célja az empátia és a tudatos reakciók erősítése, valamint a biztonságos, támogató közösségi kultúra továbbépítése.
JÁTSSZA Kiss-Végh Emőke I Rujder Vivien
ÍRTA Morgan Lloyd Malcolm
fordította Bognár Péter I a fordítást átdolgozta Bíró Bence dramaturg Bíró Bence I videó Ofner Gergely I grafika Nagy Gergő I díszlet- és jelmeztervező Balázs Juli I rendezőasszisztens Varga Miklós
RENDEZTE Ördög Tamás
PRODUCER Kövesd Zsuzsa I Gerlóczi Judit
A Delta Produkció előadása.
16 ÉVEN FELÜLIEKNEK AJÁNLJUK
Az előadás hossza: 80 perc, szünet nélkül
Jegyár: 7990 – 9990 Ft
JEGYVÁSÁRLÁS IDE KATTINTVA

CSOPORTTERÁPIA mjuzikelkámedi két részben
2026-04-01 19:00 - 21:05 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
Hat vadidegen, három férfi és három nő érkezik egy csoportterápiára. Kezdetét venné az analízis annak rendje és módja szerint, azonban egy apró hiányosság hátráltatja a dolgok szokásos menetét. Hol lehet az orvos?
A váratlan fordulatokban, felismerésekben és mulatságos epizódokban bővelkedő történet során további kérdések merülnek fel. Milyen problémákkal küzd egy operaházi balett-táncos, meddig lehet bírni 10 méterrel a felszín alatt a jeges Dunában búvárfelszerelés nélkül vagy, hogy mi történt Velencében ’85 nyarán…
Fülbemászó dallamok és sziporkázóan szellemes szövegek röpítik a nézőt a mjuzikelkámedi felhőtlen, kacagtató, fényesen csillogó világába, ami ez esetben nem más, mint a Piróth Gyula Művelődési Ház II/6-os terme egy esős csütörtök délutánon.
Vígjáték a lélekről, esendőségről, vágyakozásról, útkeresésről… azaz rólunk.
SZEREPLŐK A SZÍNRE LÉPÉS SORRENDJÉBEN Jetti: Molnár Gyöngyi I Ervin Iván: Bálint Ádám I Trixi: Fejes Szandra I Sziszi: Tarlós Ferenc I Lajos: Nagy Balázs I Natasa: Fésűs Nelly
ZENÉJÉT SZEREZTE Bolba Tamás
A SZÖVEGKÖNYVET ÉS A DALSZÖVEGEKET ÍRTA Szente Vajk I Galambos Attila
KOREOGRÁFUS Bakó Gábor
ZENEI VEZETŐK Nyitrai László és Vecsei László
RENDEZŐ Tasnádi Csaba
A Veres 1 Színház produkciója.
Az előadás hossza: 125 perc, egy szünettel
Jegyár: 8900 Ft

SÉTA AZ ÉLET, VIRÁG AZ EMBER a Trio Passacaglia barokk kamarakoncertje
2026-04-02 19:00 - 20:10 | Városháza díszterme, Városház tér 3., Szentendre, Pest, 2000, Magyarország
A két ismert énekes, Rajk Judit és Kéringer László, valamint a csellista Zétényi Tamás különleges triója már több mint tíz éve játszik együtt. Az énekhangok szokatlan hangszíne és a velük éneklő cselló magányos egyszólamúsága egyedülálló hangzást ígér.
Műsoruk valóban egy hatalmas, megkomponált – az együttes nevére is utaló – passacaglia, vagyis séta, a kora középkortól a barokkon át napjainkig, gregorián dallamoktól Monteverdi-ig és Purcell-ig. A koncert ötletét egy 17. századi olasz szerző – egyes feltételezések szerint Stefano Landi – Jób könyvének két sorát idéző, Homo fugit velut umbra / Az ember árnyékként menekül című gyűjteménye adta, melynek alcíme: Passacalli della Vita. De ebből a bizonyos Jób-idézetből kihallani az emblematikus kurtági „virág az ember, csak virág”-ot is: „Az ember, mint a virág, kinyílik és elhervad, eltűnik, mint az árnyék, és nincsen tartós maradása…” (Jób 14:1-2)
A koncerten egymásba komponált, részben passacaglia-formában írt vagy azt felidéző, sajátos átiratban (több közülük Dargay Marcell munkája) megszólaló zeneművekkel az élet, míg a közjátékszerűen megszólaló Passacaglia della morte című, Tornyai Péternek az együttes számára írt nagyszabású műve részleteivel a halál útján sétálunk át.
ELŐADÓK Rajk Judit I Kéringer László I Zétényi Tamás
A koncert hossza: 70 perc, szünet nélkül
Jegyár: 2900 Ft

HÍRESEMBER stand-up a magyar nyelvről
2026-04-02 19:30 - 20:50 | Dunaparti Művelődési Ház – Barlang, Duna korzó 18., Szentendre
Az előadás egy Stand UP Comedy jellegű „tanóra”, ahol a magyar nyelvről van szó. Tanulás és nevetés, kettő az egyben!
Témakörök:
– a különírás és az egybeírás
– nyelvjárás
– idegen szavak (HUNGLISH is!)
– helyesírás
– káromkodás, avagy káromkodj helyesen
– tanítási gyakorlat élménybeszámoló humorral fűszerezve
Az előadás hossza: 80 perc
Jegyár: 4400 Ft

FRAKK, A MACSKÁK RÉME zenés családi mesejáték egy részben
2026-04-04 10:30 - 11:50 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
Ki, vagy mi is Frakk? Egy generáció gyermekkorának kedvenc esti meséje, állatok és állattartó emberek tipikus, bájos, mulatságos és fordulatos története.
Rémes-e a macskák réme? Vagy csak egy édes, izgő-mozgó, sokat alvó vadászkutya? Megfér-e két minden hájjal megkent macska a vizslával egy
lakásban? Milyen a kutya-macska barátság? Megtudhatjuk a meséből. Károly bácsi és Irma néni békességben élik nyugdíjas napjaikat kertes
házukban, két doromboló cicával, Lukréciával és Szerénkével. Károly bácsi újságot olvas, Irma néni kötöget, eteti és dédelgeti a macskákat.
Egy napon Károly bácsi osztálytalálkozóra megy, Lukrécia és Szerénke, önfeledten dicsekszik Micikének, a szomszéd macskának, hogy gazdáik, mint lakájuk és
szobalányuk lesi minden kívánságukat. Micike ájultan hallgatja a főúri beszámolót. A „pünkösdi királyságnak” csak az vet véget, hogy Károly bácsi visszatér egy kutyával, Frakkal és egy csapásra pokollá válik a cicák élete… Károly bácsi és Irma néni imádja az állatait – kezdetben ki-ki a magáét -, dacára annak, hogy a cicák és a kutya civakodása az ő szeretetteljes, nyugodt életüket bizony felborítja. De ha a gazdik kezdenek háborúzni, az csak az igazi tragédia! Nincs mit tenni, az állatok kénytelenek összefogni. És hogy mennyi borsot törnek egymás orra alá, mennyi kalandban lesz még részük, azt csak a jó ég tudja, meg aki megnézi!
Kutya-macska barátság. Olyan kapcsolatra értjük, ami nem őszinte és baljóslatú a kimenetele. Mégis ebben a történetben a szólásmondással ellentétben, bár
sokszor kergetik meg egymást a kedvencek, végül kiderül, hogy játék az egész. Társak nélkül pedig nem jó játszani. A legfontosabb a szeretet, csak rá kell
találni. Mert nincs nagyobb kincs, mint az igaz barátság…
Bálint Ágnes azonos című meseregénye alapján a színpadi adaptációt készítette Bártfay Rita
SZEREPLŐK Frakk, a macskák réme: Bágyi Márton I Károly bácsi: Straub Péter I Irma néni: Kékkovács Mara
Lukrécia: Vanya Tímea I Szerénke: Csápenszki Nikolett I Micike, a szomszéd macska: Pacskó Dorka I Bizsu, a kis kövér kutya: Lévai Ádám
ALKOTÓK díszlet Perlaki Róbert I jelmez Kökényesi Györgyi I zene Csiszár Ferenc I dalszöveg Bártfay Rita
KOREOGRÁFUS Hábel Ferenc
ZENESZERZŐ Csiszár Ferenc
RENDEZŐ Kökényessy Ági
A Rátonyi Róbert Színház produkciója.
Az előadás hossza: 80 perc, szünet nélkül
Jegyár: 5900 Ft

ELMARAD! FUKUYAMA UTÁN állapotdráma / HELYETTE: DZSANNI BpSkizo Csoport élőfilm-vetítése a Barlangban
2026-04-08 19:00 - 21:00 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
A Fukuyama után c. előadás ELMARAD, helyette ajánljuk a DZSANNI élőfilm-vetítést április 8-án, 19 órától a Barlangban! A BELÉPÉS INGYENES!

Köszörüli torkát a Politikai Reménytelenek Omladozó Liberális Illúzióinak Kórusa (P.R.O.L.I.K.) – a fiatal, kortárs osztrák író, Thomas Köck drámájából kiindulva a BpSkizo Csoport groteszk humorral viszi színre instabil világunk kaotikus történéseit.
“A történelem összes
be nem teljesült elvárásának,
megszegett ígéretének és
szertefoszlott reményének emlékére.”
(Thomas Köck drámájának előszava — ford. Halasi Zoltán)
„Francis Fukuyama A történelem vége és az utolsó ember című 1989-es esszéjében azt állítja, hogy a liberális demokrácia a politikai és társadalmi fejlődés végállomása. Eszerint megérkeztünk a világok legjobbikába? Valóban új korszak kezdődött? Vagy csak a körülöttünk lévő hatalmi struktúrák rendeződtek át?
A Fukuyama után egy élőfilmes eszközökkel létrehozott színházi oratórium, amely provokatív vizualitással, montázsokkal, egyedi technikai megoldásokkal és eklektikus zenei aláfestéssel vezet minket egy disztópikus világba.
A populizmus, az illiberális demokráciák és a szétzuhanó nyugat-európai társadalom illúzióinak kontextusában kérdőjelezzük meg a haladásba vetett hitünket.
Végzetesnek tűnő adatszivárgás történik a Boldogság- és Jövőkutató Intézetben, miközben a Politikai Reménytelenek Omladozó Liberális Illúzióinak Kórusa (P.R.O.L.I.K.) kísérletet tesz a maga kaotikus történetének elmesélésére. A történelem utáni kórus hangján groteszk humorral egy olyan instabil világot mutatunk fel, amelyben minden bizonytalanná vált: a hatalom, a közösség és az önazonosság.
Thomas Köck műve szatirikus vízió, melyet a magyar valóság dokumentarista performansszá torzít.”
(BpSkizo Csoport)
Jenseits von Fukuyama (Fukuyama után) c. művének fordítása Halasi Zoltán munkájaként kifejezetten a BudapestiSkizo Csoport előadásához készült, akik a Trafóban a dráma magyarországi ősbemutatójára vállalkoznak.
A BudapestiSkizo Csoport fiatal színházi alkotók és kreatív technikusok, médiaművészek társulata, akik az élőfilm műfajával kísérleteznek, és digitális technológiával ötvözik a színház, a film és a képzőművészet eszközeit.
Tanulmányaikat 2020-ban a pandémia és az SZFE modellváltása szakította meg, ekkor hozták létre első digitális technológiákat alkalmazó előadásukat, a Budapesti Skizót, Hazai Attila regénye alapján. Következő projektjük, a dzsanni után megalapították a BudapestiSkizo Csoportot és létrehozták saját kreatív műhelyüket egy régi gyárépületben. 2023-ban Bagossy László meghívására Stuttgartban mutatták be a Gianni-t, amely meghozta előadásaik első nemzetközi sikerét.
SZEREPLŐK Peer, Mr. Történelem: Váradi Gergely I Miriam, Miss 90-es Évek: Kozma Veronika I Finn:
Bán Bálint I Julia, Vágy: Rezes Dominika I Dr. Schnitt: Messaoudi Emina I Karvezető, Kínai Drón Úr, dr. James Olds: Szacsvai István
ÍRÓ Thomas Köck FORDÍTÓ Halasi Zoltán
SZÖVEGKÖNYV Samudovszky Adrian I Sándor Dániel Máté ZENESZERZŐK Bánki Mihály I Sándor Zsigmond OPERATŐRÖK Varga Soma I Todoroff Lázár VIDEÓ (Processing; C++; OpenCV; Max; Vivago; Hedra) Fehér András LÁTVÁNYTERVEZŐ Simonyi-Lengyel Mira HANGMÉRNÖK Pellei Milán FÉNYTERVEZŐ, VIDEO ARTIST Mohácsi Júlia PRODUKCIÓS MENEDZSER Márton Balázs
RENDEZŐ Sándor Dániel Máté
A BpSkizo Csoport produkciója.
Az előadás a © Suhrkamp Verlag AG Berlin engedélyével, a Hofra Kft. közvetítésével jött létre. Támogatók: Goethe Intézet; Osztrák Kulturális Fórum; Vates; BpSkizo Csoport
16+
Az előadás stroboszkópot, füstöt, vaksötétet és erős hanghatásokat tartalmaz.
Az előadás hossza: 120 perc, egy szünettel
Jegyár: 8900 Ft

ÚJ IDŐPONT: ÁPR. 14. 19:00 KONCZ ZSUZSA KONCERT
2026-04-14 19:00 - 20:10
TISZTELT NÉZÓINK! A MÁRCIUS 26-I KONCERT BETEGSÉG MIATT ELMARAD. AZ ÚJ IDŐPONT: ÁPRILIS 14. 19:00
A MEGVÁLTOTT JEGYEK ÉRVÉNYESEK AZ ÁPRILISI IDŐPONTRA IS.

JEGYEK ONLINE KAPHATÓK IDE KATTINTVA
VAGY HA VAN MÉG JEGY, AKKOR AZ ELŐADÁS ELŐTT, A HELYSZÍNEN.
Koncz Zsuzsa igazi állócsillag a magyar popzene egén – dalai évtizedek óta szólnak mindannyiunkhoz, mindig aktuálisan, mindig a mához kapcsolódva. Nem csupán legenda, hanem élő, közvetlen és őszinte előadó, aki koncertjein most is ugyanazzal a szenvedéllyel és hitelességgel énekel, mint pályája kezdetén.
A szentendrei közönség most egy felejthetetlen estére készülhet, ahol felcsendülnek a régi, nagy kedvencek és az új dalok is – mindazok, amelyek miatt Koncz Zsuzsa a magyar zenei élet egyik legnagyobb ikonja lett.
Egy est, amely tele lesz érzelemmel, emlékekkel és örök érvényű üzenetekkel – Koncz Zsuzsa dalai újra összekötnek minket.
A Szervező és a Produkció fenntartja a jogot mindennemű változtatással kapcsolatban.
A koncert hossza: kb. 70 perc
Jegyár: 15900 Ft
JEGYEK ONLINE KAPHATÓK IDE KATTINTVA.
VAGY HA VAN MÉG JEGY, AKKOR AZ ELŐADÁS ELŐTT, A HELYSZÍNEN.
ERRE A PRODUKCIÓRA NEM ÉRVÉNYES A SZÉP KÁRTYA VÁSÁRLÁSI LEHETŐSÉG.

A PIROS ESERNYŐ zenés mesejáték
2026-04-19 16:00 - 17:00 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
Pirkó, Pumi, Róka Rudi és Tapsi kalandjai életre kelnek…JÖN A PIROS ESERNYŐ című zenés mesejáték!
A PIROS ESERNYŐ Csetényi Anikó mesejátéka, zenéjét Presser Gábor szerezte.Pirkó, a kiscica izgatottan várja születésnapját.A torta mellé egy csodálatos piros esernyővel is megajándékozzák a szülei. Rögtön ki is próbálná – ám sehol egy felhő, hétágra süt a nap. Azért biztos, ami biztos, mégis magával viszi a piros esernyőt, hogy legalább megmutassa barátainak.
Jól is teszi – hamarosan kiderül, mi mindenre jó egy ilyen szép esernyő. S mire a nap véget ér, új barátokra is szert tesz, összeköti az erdő különféle lakóit, és azt is megtapasztalja, milyen jó másokon segíteni.
Presser Gábor és Csetényi Anikó kalandokban bővelkedő, zenés mesejátékát – Lőkös Ildikó szellemes átdolgozásában – 5 év fölötti gyerekeknek és szüleiknek szánjuk: igazi családi színház a Kolibri volt társulati tagjainak előadásában.
Szereplők: Alexics Rita Erdei Júlia Krausz Gábor Nizsai Dániel Nyirkó Krisztina Rácz Kármen Rácz KrisztaA rendező munkatársa Gyevi-BÍró Eszter.
A fülbemászó dalok élő zenével csendülnek fel Darvas Bence hangszerelésében.Az előadás látványvilágát és a csodálatos bábokat Michac Gábor tervezte.A sok derűs pillanatot és váratlan fordulatot ígérő produkció rendezője Vidovszky György.Egy „egyszerű” tárgy (mint egy piros esernyő) is hordozhat különleges értéket, ha szeretettel használjuk.Pirkó piros esernyője csodákra képes, segít a bajba jutottakon, legyőzi a gonoszokat, barátságok köttetnek a segítségével. Ehhez pedig nem kell más, mint kíváncsiság, együttérzés, segíteni vágyás és hit abban, hogy többre vagyunk képesek, mint azt elsőre gondolnánk…

Az előadás létrehozója a Lepkegyűjtő Produkció, koprodukciós partnere a Szentendrei Teátrum.

Az előadás hossza: kb. 60 perc
Jegyár: 6990-8990 Ft

A FELESÉG NEGYVENNÉL KEZDŐDIK házasságjavító komédia
2026-04-27 19:00 - 22:00 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
Linda unja 17 éves házasságát, angol kertvárosi életét, a negyedik x közeledtét, de főleg a férjét, George-ot. Erről azonban a férfi nem akar tudomást venni, neki minden úgy jó, ahogy van. De amikor George elalszik szeretkezés közben, Lindának végképp elege lesz: úgy érzi, joga van még minőségi érzékiséghez, figyelemhez, szerelmemhez, élethez. Válni akar.
Kamasz fiuk becsajozik, a szenilis nagypapa katonatörténeteket darál, a legjobb barátok elképesztő tanácsokat adnak, és a felfordulás közepén ott áll szegény George. Aki – némi rásegítéssel a bárszekrényből -, veszélyes útra lép: elhatározza, hogy megfiatalítja a házasságát.
Szereplők
George Harper………………… BELEZNAY ENDRE
Linda Harper…………………… PIKALI GERDA
Roger Dixon……………………. NÉMETH KRISTÓF
Betty Dixon…………………….. GREGOR BERNADETT
Bernard Harper……………….. SZŰCS SÁNDOR
Leonard Harper……………….. NÁRAY-KOVÁCS ZSOMBOR
Írta: RAY COONEY
Fordította: Beleznay Endre
Alkotók
Díszlet, jelmeztervező: Csík György
Asszisztens/súgó: Juhász Andrea
Rendező: NÉMETH KRISTÓF és BELEZNAY ENDRE
Producer: NÉMETH KRISTÓF
A változtatás jogát fenntartjuk! Az előadás a Fórum Színház és a Szentendrei Teátrum koprodukciója.
Az előadást a Kulturális és Innovációs Minisztérium támogatja.
A szerzők engedélyét a Concorde Theatricals (USA) és a Hofra Kft. közvetítette. hofra.hu
14 éven felülieknek ajánljuk!
Az előadás hossza: 180 perc, 1 szünetteló
Jegyár: 10900 Ft

EgyÉletünk: NAGY ERVIN & BORBÉLY ALEXANDRA // életrajzi stand-up est
2026-04-28 19:00 - 20:30 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
JEGYVÁSÁRLÁS EZEN A LINKEN

„Borbély Alexandra és Nagy Ervin az estjükön beengednek minket a nehézségeikbe – sok humorral, önironikusan, viccesen…..Minden előjön: a tehetség, az összhang, az egymásra figyelés, a szerelem.”Sümegi Noémi – index.hu

„A másfél órás produkció tökéletesen van komponálva, a beszélgetős, vitatkozós, élcelődős blokkokat fotók és filmrészletek bejátszásával színesítik… Borbély Alexandra és Nagy Ervin viszi magával a közönséget, és úgy játszanak, hogy nem is játszanak. Csak hozzák magukat, és ez a tökéletes kikapcsolódáshoz pont elég!”Steindl Gabriella – deszkavizio.hu

Az EGY ÉLETEM sorozatban ismert művészek mesélnek életükről, a sorsfordító pillanatokról és azokról a történetekről, amelyek igazán meghatározták őket.

Egy különleges, rendhagyó előadással folytatódik a sorozat. Ezúttal nem egy ember áll ki a színpadra, hogy elmesélje az életét, hanem egy házaspár. Nem is akármilyen pár.

Borbély Alexandra és Nagy Ervin Magyarország egyik legismertebb és legizgalmasabb színészpárja. De ezen az estén nem szerepekbe bújva, hanem önmagukként állnak színpadra. Bár ritkán engednek bepillantást a magánéletükbe, most először mesélik el közösen, hogyan lett egy véletlen találkozásból a színházi büfében több évvel később házasság, majd két csodálatos ikerlány.

Jöhet kritika vagy elsöprő siker, ők a földön járnak. Éjszakánként nem alszanak, néha egymásra csapják az ajtót, de közben mégis valami nagyon értékeset építenek: egy családot.

Őszintén, humorral és olykor megható pillanatokkal mesélik el, milyen próbák sora vezetett oda, hogy most egyszerre élhetik életük legszebb és legnehezebb pillanatait.

Egy életük, egy szerelmük – kiállnak Önök elé, hogy elmeséljék a saját történetüket.

„Borbély Alexandra és Nagy Ervin az estjükön beengednek minket a nehézségeikbe – sok humorral, önironikusan, viccesen…..Minden előjön: a tehetség, az összhang, az egymásra figyelés, a szerelem.”
Sümegi Noémi – index.hu
„A másfél órás produkció tökéletesen van komponálva, a beszélgetős, vitatkozós, élcelődős blokkokat fotók és filmrészletek bejátszásával színesítik… Borbély Alexandra és Nagy Ervin viszi magával a közönséget, és úgy játszanak, hogy nem is játszanak. Csak hozzák magukat, és ez a tökéletes kikapcsolódáshoz pont elég!”
Steindl Gabriella – deszkavizio.hu
Az EGY ÉLETEM sorozatban ismert művészek mesélnek életükről, a sorsfordító pillanatokról és azokról a történetekről, amelyek igazán meghatározták őket.
Borbély Alexandra és Nagy Ervin Magyarország egyik legismertebb és legizgalmasabb színészpárja. De ezen az estén nem szerepekbe bújva, hanem önmagukként állnak színpadra. Bár ritkán engednek bepillantást a magánéletükbe, most először mesélik el közösen, hogyan lett egy véletlen találkozásból a színházi büfében több évvel később házasság, majd két csodálatos ikerlány. Nem szeretnénk spoilerezni, de velük minden (megismerkedés, első randi, eljegyzés, esküvő, gyerekek születése) úgy történt meg, mintha Woody Allen írta volna a forgatókönyvét.

ALKOTÓK:
Írta Fehér Boldizsár I Látvány: Kőváry Dániel I Fény: Ács István I Produkciós menedzser: Boros Panna I Rendező-producer: Lévai Balázs

SZEREPLŐK Borbély Alexandra és Nagy Ervin
Az előadás hossza: kb. 90 perc
Jegyár: 7900-9900 Ft
JEGYVÁSÁRLÁS EZEN A LINKEN

James Fritz: 4:12 // Loupe Színházi Társulás
2026-04-30 19:00 - 20:30 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
JEGYVÁSÁRLÁS IDE KATTINTVA
James Fritz 4:12 című darabja egy izgalmas, provokatív és mélyen elgondolkodtató dráma, amely az online világ sötét oldalát tárja fel. A történet egy középiskolás fiú, Jack körül forog, aki egy kompromittáló videó miatt kerül bajba, és szülei kétségbeesetten próbálnak megoldást találni. A darab mesterien vizsgálja a digitális kor erkölcsi dilemmáit, a szülői felelősség kérdéseit és a személyes tér sérülékenységét. Fritz éleslátással és érzékenységgel mutatja be, hogyan befolyásolják az online események a valós életet és a családi dinamikákat. A 4:12 egy felkavaró és aktuális színházi élmény, amely a Loupe eddigi előadásaihoz hasonlóan hosszú ideig a nézők gondolataiban marad majd.
JÁTSSZÁK Lengyel Tamás I Gryllus Dorka I Váradi Gergely I Trill Beatrix
Fordította Horváth János Antal I Zeneszerző: Farkas Virág “Zazie” I Dramaturg: Balassa Eszter I Látványtervező: Szolnoki Minna I A rendező munkatársa: Fazekas Anna
RENDEZŐ Horváth János Antal

A Loupe Színházi Társulás előadása.

A darab hossza: kb. 90 perc
Jegyár: 8990 – 20 280 Ft

JEGYVÁSÁRLÁS IDE KATTINTVA

LÁNYBÚCSÚ musical
2026-05-10 19:00 - 20:30 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
A Liliom Produkció új musical bemutatója nem meglepő módon négy negyvenes gyerekkori barátnő (Alíz, Bella, Petra és Laura) viszontagságairól szól, akik egy Balaton-felvidéki villában töltik ,,lánybúcsújukat”.
Az összejövetel persze nem megy olyan simán, mint ahogy azt eltervezték, hiszen a nyaralótulajdonos színésznő mama és Erzsike, a – szinte családtag házvezetőnő – minderről semmit nem tud. A villában sorra megjelennek a nem várt vendégek, a vendégek vendégei, még olyanok is, akikre senki nem számított vagy akire mások régóta várnak. Előkerül a pezsgő és egyéb innivalók így nemcsak a vendégek de a bonyodalmak is egyre szaporodnak, a csontvázak pedig csak úgy potyognak a szekrényből. Ráadásul Laura sütije kifejezetten nehezíti a helyzetet… A négy nő – Erzsikével megspékelve – nagy erőkkel próbálják kibogozni a félreértéseket – kevés sikerrel – ám szerencséjükre megérkezik András… A Liliom Produkció jóvoltából a nézők újra egy remek szórakoztató női darabot láthatnak a színpadon, amelyben most a férfi simítja el a bonyodalmakat. Természetesen mindez nem lenne annyira ütős a süti, Bódi László, Cipő és a Republic együttes dalai nélkül. A musicalben olyan slágerek csendülnek fel sok más népszerű dal mellett mint a Repül a bálna, Szállj el kismadár vagy a Neked könnyű lehet 🙂
NÓRA…………………….. Keresztes Ildikó
ERZSIKE………………… Bede-Fazekas Anna
PETRA…………………… Fekete Linda
ALÍZ……………………….. Bozó Andrea
BELLA……………………. Kokas Piroska
LAURA…………………… Tunyogi Bernadett
ANDRÁS………………… Bardóczy Attila
Alkotók
Zene: Bódi László Cipő és a Republic
A Liliom produkció ötletéből írta: Sztárek Andrea
Dramaturg: Barbinek Paula I Koreográfus: Bakó Gábor I Jelmez: Ungár Anikó I Díszlet: Szvatek Péter I Hangszerelés: Maráth Viktor I Hang: Csomor György I Fény: Váradi András “Szőke” I Korrepetítor: Fehér Adrienn
RENDEZTE: Tallós Rita
PRODUCER: Timár Krisztina
Az előadás hossza: kb. 90 perc
Jegyár: 8900 Ft

ENGEDD EL! szabadulás a lelki terhek fogságából // Péterfi Judit, Soma Mamagésa
2026-05-21 18:30 - 20:00 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
JEGYVÁSÁRLÁS IDE KATTINTVA
Engedd el! De hogyan? Akarva, de nem görcsösen? Meditálva, fehér gyertya füstjében? Az El Caminót járva hátrafelé?
Mindenki ezt az „Engedd el!” mantrát szajkózza körülöttünk, de mégis hogyan kell elengedni? Magától értetődő a mechanizmus? Többféle recept létezik? Aki esküszik egy módszerre, honnan tudja, hogy az mindenkinél beválik és hat a szerelemre, szakmai kudarcra, betegségre egyaránt?
Péterfi Judit riporter-műsorvezető saját sorsának hullámvasútjára ülteti fel a nézőket, magánéleti és szakmai életének magasságait és mélységeit tárja fel őszintén, majd az est során professzionális kérdezőként szedi darabjaira a lelki terhek elengedésének témakörét olyan hiteles szakemberek és ismert emberek segítségével, akik az országos turnéra elkísérik őt.
Téma lesz az önismeret fontossága, az önreflexió, a sémáink is kereszttűzbe kerülnek, ahogy a családi mintáink és szokásaink, párakapcsolati választásaink és döntéseink, viselkedési mintáink. A szakemberek megoldási javaslatokkal, eszközökkel, felismerésekkel segítik, hogy az elengedés ne csak átmeneti legyen, hanem végleges. De honnan tudod, hogy mit kell elengedni és mit nem? Válaszok az Engedd el! Szabadulás a lelki terhek fogságából c. rendezvényen.
Az országos rendezvénysorozaton olyan elismert és neves szakemberekkel, továbbá a témában kompetens közéleti emberekkel lép színpadra a szerző-műsorvezető, mint:dr. Belső Nóra, dr. Buda László, dr. Daubner Béla, dr. Hevesi Kriszta, dr. Piczkó Katalin, Dobó Kata, Pataki Zita, Soma Mamagésa, Szily Nóra, Vágyi Petra.
Minden városban más-más vendégek köszöntik majd a nézőket így minden rendezvény különböző, egyedi és megismételhetetlen élményt nyújt majd a résztvevőknek. Ha van kedved, tarts velünk akár több előadásra is!
Könyvkupon – Több, mint belépő
A promóciós csomagunk tartalmazza a könyv és belépő árát egyaránt. Kedvezményes belépést biztosít rendezvényeinkre.
Miről szól a könyv?
A Tükör és Térkép – Önismeret és iránymutatás c. könyv a KULT TÚRA rendezvények esszenciája: gondolatok, történetek és felismerések, amelyek túlmutatnak egyetlen estén. Egy könyv, ami hazaviszi az élményt.
– Egy helyen gyűjti össze a legérdekesebb gondolatokat és történeteket, amelyek rendezvényeinken elhangzanak.– Útmutató és inspiráció, amely segít jobban megérteni önmagad és a világot.– Időtálló érték, amelyhez bármikor vissza nyúlhatsz – amikor új lendületre, válaszokra vagy megerősítésre van szükséged.
Fontos tudnivalók a promóciós csomagról
– Kedvezőbb áron biztosítja a belépést a rendezvényre.– A promóciós csomag eleme a könyvkupon. A könyvkupon részét nem kötelező beváltani.– A könyv átvehető az előadás kezdete előtt 20 perccel, a kupon felmutatásával.– Az előadás után is átvehető a kupon felmutatásával.
Az előadás hossza: kb. 90 perc
Jegyár: 8990 – 9990 Ft
JEGYVÁSÁRLÁS IDE KATTINTVA

EgyÉletem: CSUJA IMRE // életrajzi stand-up est
2026-05-29 19:00 - 20:30 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
JEGYVÁSÁRLÁS IDE KATTINTVA
Csuja Imre merész kalandra vállalkozik: először áll ki a színpadra, hogy az életéről meséljen.A Jászai Mari-díjas, érdemes művész az EgyÉletem életrajzi stand up sorozatban olyan kollégáihoz csatlakozik, mint Mucsi Zoltán, Thuróczy Szabolcs, Borbély Alexandra vagy Nagy Ervin.
Az EgyÉletem sorozat a stand up és az életrajzi színdarab „keveréke”. A főszereplők életük legfontosabb eseményeit mesélik el humoros, önironikus formában. A forgatókönyvet itt valóban az élet írja. Az estek a stand up műfajának megfelelően vidám hangulatúak, de a főszereplők mesélnek életük nehéz vagy érzelmes pillanatairól is. Mert csak ezekkel együtt lehet teljes az életük.
Gondolták volna, hogy Csuja Imre Törőcsik Mari kedvéért megtanult egy farmotoros Ikaruszt vezetni? Vagy hogy fizetés kiegészítésként fuvarosként és piaci árusként is dolgozott, amikor vidéki színházakban játszott? Vagy hogy amerikai filmekben volt közös jelenete Donald Sutherlanddel és Brad Pittel? Vagy hogy volt olyan nap az életében, amikor négy különböző színházi előadásban játszott? És azt, hogy a legfontosabb rendező az életében, az édesanyja volt? Mindezekről mesél életrajzi stand up estjén. Ahogy az Üvegtigris Csokijáról is ki fog derülni, hogy miért esett el a Babettával a film ikonikus jelenetében, vagy hogy is kell inni a híres „vegyi gyümit”, hogy ne folyjon az összes pálinka a nyakunkba.
Kevés színész dolgozott többet a sikerért, mint Csuja Imre. Ő valóban végigjárta a szamárlétrát, mire felfedezték és népszerű, sikeres művész lett belőle. De mindvégig megmaradt végtelenül barátságos és szerethető embernek. Ezt ezen az esten is bizonyítja.Egyszer egy rendező hosszasan magyarázott neki egy próbán, hogy mit, hogyan kellene csinálnia a színpadon. Csuja csendben figyelt, bólintott és csak ennyit felelt: „Holnap ráküldöm az ösztönt!”
Abban biztosak lehetnek, hogy ezen a színházi estén sem fogja vissza magát Imre és „ráküldi az ösztönt”. És ennek mi, nézők, csak örülhetünk!
FŐSZEREPLŐ Csuja Imre
Író-rendező Lévai Balázs I Látvány Kőváry Dániel és Bálint Dezső I Fény Ács István I Produkciós menedzser Fantoly Nikolett
EgyÉletem Produkció
Az előadás hossza: kb. 90 perc, szünet nélkül
Jegyár: 7900-9900 Ft
JEGYVÁSÁRLÁS IDE KATTINTVA

EMBERI BESTIÁK bepillantás a sorozatgyilkosok világába // Doszpot Péter és Antal Gábor exkluzív estje
2026-05-31 17:00 - 19:00 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
JEGYVÁSÁRLÁS IDE KATTINTVA
Sorozatgyilkosok nyomában – Doszpot Péter és Antal Gábor exkluzív estje
Kik is valójában a sorozatgyilkosok? Mi rejlik torzult lelkük mélyén, milyen motivációk fűtik őket a kegyetlen és bizarr tetteikhez? Hogyan gondolkodik egy pszichopata – és vajon gyógyítható-e?Milyen nyomozói kvalitások kellenek ahhoz, hogy a rendőrség rátaláljon a nyomukra? Van-e ellenszer ellenük, hibázhatnak-e ők is, segítve ezzel a lebukásukat?
Az esten Doszpot Péter, a volt kiemelt gyilkossági főnyomozó, és Antal Gábor, a tanácsadó szakpszichológus tárják fel a közönség előtt a sorozatgyilkosság sötét világát. Filmrészletek és valódi bűnügyi esetek segítségével mutatják be, miként fonódik össze a bűnüldözés és a pszichológia a 20. század és napjaink hírhedt hazai és nemzetközi ügyeiben.
Vajon szükséges-e gyermekkori trauma ahhoz, hogy valakiből sorozatgyilkos váljon? Mit mond a tudomány, és mit mesél a terepen szerzett tapasztalat?Egy este, ahol választ kaphatunk a legnyugtalanítóbb kérdésekre – két szakember, két nézőpont, egyedülálló élmény.
Fedezd fel velünk a sorozatgyilkosok világát – várunk szeretettel az előadáson!
A Szervező és a Produkció fenntartja a jogot mindennemű változtatással kapcsolatban.
Az előadás hossza: kb. 120 perc
Jegyár: 6900 Ft
JEGYVÁSÁRLÁS IDE KATTINTVA
